b'\n_START_ARTICLE_\nPavel Ivanovi\xc4\x8d Neydgardt\n_START_SECTION_\n\xc5\xbdivljenje\n_START_PARAGRAPH_\n7. maja 1786 je vstopil v artilerijo, aprila 1792 pa v dvorni Preobra\xc5\xbeenski polk; decembra istega leta je bil povi\xc5\xa1an v vodnika. Novembra 1796 ga je car Pavel I. Ruski osebno povi\xc5\xa1an v zastavnika; decembra istega leta je bil povi\xc5\xa1an v poro\xc4\x8dnika oskrbovalne slu\xc5\xbebe. _NEWLINE_Isto\xc4\x8dasno je bil preme\xc5\xa1\xc4\x8den v vibor\xc5\xa1ko provinco, kjer je pri\xc4\x8del z izdelavo voja\xc5\xa1ko-topografske karte province; tu je ostal do leta 1805 (v tem \xc4\x8dasu je bil povi\xc5\xa1an v stotnika in majorja). Pozneje je sodeloval v bitki pri Austerlitzu. Leta 1806 je bil dodeljen general\xc5\xa1tabu. Med vojno s \xc5\xa0vedi je bil zajet; v vojnem ujetni\xc5\xa1tvu je ostal do konca vojne._NEWLINE_9. februarja 1811 je bil povi\xc5\xa1an v podpolkovnika; ob pri\xc4\x8detku patriotske vojne leta 1812 se je nahajal v \xc5\xa1tabu poveljnika 1. zahodne armade. 7. avgusta 1813 je postal na\xc4\x8delnik \xc5\xa1taba korpusa. Leta 1815 je postal na\xc4\x8delnik \xc5\xa1taba 4. in 6. pehotnega korpusa. _NEWLINE_9. aprila 1816 je bil imenovan za na\xc4\x8delnika \xc5\xa1taba grenadirskega korpusa, nato pa je 15. februarja 1820 postal poveljnik 26. pehotne divizije; slednja je bila nato pre\xc5\xa1tevil\xc4\x8dena v 9. pehotno divizijo. Polo\xc5\xbeaj je zasedal vse do 21. aprila 1825, ko je postal \xc5\xbeupan Odese.'